**Sähköpostin otsikoksi voi laittaa**: Osallistu tutkimukseen ja tiedä työelämätaitosi

Hyvä OPISKELIJAN NIMI

Tiesitkö, että Paavi Franciscus tuki Donald Trumpia USA:n presidentiksi? Ei tiennyt moni muukaan, sillä kyseessä oli valeuutinen. Valeuutiset ovat esimerkki ajastamme, jossa tutkimustiedon arvostus on laskenut ja tilalle on tullut laskelmoitu tiedon manipulointi. Tunnistatko siis valeuutisen kuin sellaisen näet? Osaatko erottaa luotettavat lähteet epäluotettavista? Pystytkö argumentoimaan vakuuttavasti ja totuudenmukaisiin tietolähteisiin perustuen?

Nyt sinulla on mahdollisuus saada vastaus näihin kysymyksiin osallistumalla yliopisto- ja ammattikorkeakouluopiskelijoiden geneerisiä valmiuksia ja niiden kehittymistä korkeakouluopintojen aikana kartoittavaan KAPPAS!-tutkimukseen. Tutkimuksen on rahoittanut opetus- ja kulttuuriministeriö. Tutkimukseen kutsuttavat opiskelijat, sinut mukaan lukien, on valittu mukaan satunnaisesti.

KAPPAS!-tutkimuksessa selvitetään, millaiset geneeriset taidot korkeakouluopiskelijoilla on. Geneeristen taitojen hallinta on yksi korkeakouluopintojen tavoitteista oman alan asiantuntijuuden rakentumisen ja koulutusalan keskeisten tietojen ja taitojen oppimisen ohella. Geneeriset taidot ovat myös keskeinen työelämätaito. Hankkeessa arvioitavat taidot ovat:

* *Kriittinen ajattelu, analyyttinen päättely ja arviointi* (miten osaat identifioida vaihtoehtoisten perusteluiden heikkoudet ja vahvuudet sekä miten osaat erottaa luotettavat lähteet epäluotettavista),
* *Ongelmanratkaisu* (miten osaat tunnistaa ongelmatilanteen ja ratkaista sen perustellusti),
* *Argumentatiivinen kirjoittaminen* (miten argumentoit)
* *Kielen selkeys* (miten selkeää tekstiä tuotat)

Tutkimukseen osallistuu 18 suomalaista korkeakoulua ja testeihin on kutsuttu mukaan noin 7000 alemman korkeakoulututkinnon alku- ja loppuvaiheen opiskelijaa.

TIEDOT TESTAUSISTUNNOSTA JA SIITÄ, KUINKA OPISKELIJAT VOIVAT ILMOITTAUTUA TESTIIN JA MAHDOLLISISTA KORKEAKOULUKOHTAISISTA INSENTIIVEISTÄ. Tietokoneella tehtävän testin kesto on noin kaksi tuntia.

Saat kesällä 2020 sähköpostitse henkilökohtaista palautetta geneerisistä taidoistasi ja testituloksistasi. Voit lisätä tiedon geneeristen taitojesi tasosta esimerkiksi ansioluetteloosi. Tutkimushankkeen tuloksia hyödynnetään myös korkeakoulusi opetuksen kehittämisessä ja kansallisesti korkeakoulutuksen kehittämisessä.

Osallistuminen tapahtuu luottamuksellisesti, eivätkä tulokset vaikuta arvosanoihisi tai opiskeluusi korkeakoulussasi. Vastauksiasi käsitellään ehdottoman luottamuksellisesti ja niitä pääsevät käsittelemään vain tutkimuksen tekijät. Tutkimuksen tuloksia käsitellään nimettöminä yhteenvetoina, joista yksittäisen opiskelijan vastauksia on mahdoton tunnistaa. Nimeäsi ei kirjata muistiin ja yksityisyyttäsi suojataan koko tutkimuksen ajan. Hankkeen tietosuojailmoitus löytyy osoitteesta: <https://ktl.jyu.fi/fi/hankkeet/kappas/tietosuojailmoitus>

Mikäli sinulla on perusteltu syy (esimerkiksi vamma, sairaus tai rajoite) yksilöllisiin järjestelyihin testiä tehdessä, olethan välittömästi yhteydessä korkeakoulusi edustajaan.

Jos sinulla on kysyttävää Kappas-hankkeesta tai haluat lisätietoja, katso <https://ktl.jyu.fi/fi/hankkeet/kappas>

tai ole yhteydessä KORKEAKOULUN YHDYSHENKILÖÖN tai hankkeen projektipäällikköön, erikoistutkija Jani Ursiniin (yhteystiedot alla).

Panoksesi tutkimuksen onnistumisessa on ensiarvoisen tärkeää, joten toivomme, että voit osallistua tutkimukseen. Kiitos Sinulle jo etukäteen!

KORKEAKOULUN EDUSTAJA

Jani Ursin, KT

Hankkeen projektipäällikkö

Jyväskylän yliopisto

jani.p.ursin@jyu.fi

p. 050 3030 811